

**ประกาศสภาองค์การบริหารส่วนตำบลโพกรวม**

**เรื่อง การขยายสมัยประชุมสภาองค์การบริหารส่วนตำบลโพกรวม สมัยสามัญ สมัยที่สาม**

**ประจำปี พ.ศ. 2558**

**................................................**

ด้วยมติที่ประชุมสภาองค์การบริหารส่วนตำบลโพกรวม สมัยสามัญ สมัยแรก ประจำปี พ.ศ. 2558 เมื่อวันที่ 24 กุมภาพันธ์ พ.ศ. 2558 ได้กำหนดสมัยประชุมสามัญ สมัยที่สาม ประจำปี พ.ศ. 2558 มีกำหนด 15 วัน ระหว่างวันที่ 1 – 15 สิงหาคม พ.ศ. 2558 ในการนี้สภาองค์การบริหารส่วนตำบล โพกรวม ได้ขออนุมัติขยายเวลาการประชุมสภาองค์การบริหารส่วนตำบล สมัยสามัญ สมัยที่สาม ประจำปี 2558 ในระหว่างวันที่ 16 – 30 สิงหาคม 2558 มีกำหนด 15 วัน ประกอบกับนายอำเภอเมืองสิงห์บุรี ได้อนุมัติให้มีการเปิดสมัยประชุมสภาสมัยสามัญ สมัยที่สาม ประจำปี พ.ศ. 2558 แล้วนั้น

อาศัยอำนาจตามความในมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มจนถึง (ฉบับที่ 6) พ.ศ. 2552 และข้อ 22 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2554 จึงขอขยายสมัยประชุมสภาองค์การบริหารส่วนตำบลโพกรวม สมัยสามัญ สมัยที่สาม ประจำปี พ.ศ. 2558 มีกำหนด 15 วัน ระหว่างวันที่ 16 -30 สิงหาคม 2558 ทั้งนี้ สภาองค์การบริหารส่วนตำบลโพกรวมจะแจ้งกำหนดวันนัดประชุมให้ทราบอีกครั้ง

ประกาศ ณ วันที่ 14 สิงหาคม พ.ศ. 2558

นายพิชิต สมประสงค์

(นายพิชิต สมประสงค์)

ประธานสภาองค์การบริหารส่วนตำบลโพกรวม